కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఢిల్లీ డేర్‌డెవిల్స్ కెప్టెన్‌గా గంభీర్ నియామకం..!
ఐపీఎల్‌లో ఢిల్లీ డేర్‌డెవిల్స్ కెప్టెన్‌గా గౌతమ్ గంభీర్‌ని నియమిస్తూ ఆ జట్టు ఫ్రాంఛైజీ బుధవారం నిర్ణయం తీసుకుంది.
TNN | Updated:
Mar 7, 2018, 02:48PM IST
ఢిల్లీ డేర్‌డెవిల్స్ కెప్టెన్‌గా గంభీర్ నియామకం..!
ఐపీఎల్&zwnj;లో ఢిల్లీ డేర్&zwnj;డెవిల్స్ కెప్టెన్&zwnj;గా గౌతమ్ గంభీర్&zwnj;ని నియమిస్తూ ఆ జట్టు ఫ్రాంఛైజీ బుధవారం నిర్ణయం తీసుకుంది. ఏడేళ్లపాటు కోల్&zwnj;కతా నైట్&zwnj;రైడర్స్&zwnj; జట్టుకి కెప్టెన్&zwnj;గా వ్యవహరించిన గంభీర్&zwnj;ను.. ఈ ఏడాది జనవరి 27, 28న బెంగళూరు వేదికగా జరిగిన ఐపీఎల్ 2018 ఆటగాళ్ల వేలంలో ఢిల్లీ డేర్&zwnj;డెవిల్స్ ఫ్రాంఛైజీ రూ. 2.8 కోట్లకి కొనుగోలు చేసిన విషయం తెలిసిందే. ఐపీఎల్ ఆరంభ సీజన్ 2008 నుంచి 2010 వరకు ఢిల్లీ డేర్&zwnj;డెవిల్స్ తరఫునే మ్యాచ్&zwnj;లు ఆడిన ఈ వెటరన్ ఓపెనర్&zwnj;ని 2011 వేలంలో కోల్&zwnj;కతా నైట్&zwnj;రైడర్స్ రూ.11.4 కోట్లకి కొనుగోలు చేసింది.
&lsquo;ఢిల్లీ డేర్&zwnj;డెవిల్స్ జట్టుకి మళ్లీ కెప్టెన్&zwnj;గా ఎంపికవడం గొప్ప గౌరవంగా భావిస్తున్నా. జట్టులో చాలా మంది ప్రతిభావంతమైన ఆటగాళ్లున్నారు. వారిని సమన్వయం చేసుకుంటూ సీజన్&zwnj;లో జట్టు ప్రదర్శన మెరుగయ్యేలా చూస్తా. కోచ్ రికీ పాంటింగ్&zwnj;తో కలిసి పనిచేయబోతుండటం ఆనందంగా ఉంది&rsquo; అని గౌతమ్ గంభీర్ వెల్లడించాడు. 2011 నుంచి ఏడేళ్ల పాటు కోల్&zwnj;కతా నైట్&zwnj;రైడర్స్ జట్టుకి కెప్టెన్&zwnj;గా ఉన్న గంభీర్.. 2012, 2014లో టైటిల్స్&zwnj;ను అందించాడు. అట్టిపెట్టుకునే విధానం, వేలంలో తనని తీసుకోవద్దని కోల్&zwnj;కతా నైట్&zwnj;&zwnj;రైడర్స్ ఫ్రాంఛైజీకి ముందుగానే గౌతమ్ గంభీర్ స్వయంగా చెప్పినట్లు ఈ ఏడాది వేలం ముగిసిన తర్వాత వార్తలు వచ్చాయి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.